*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*177. számú előterjesztés*

Bátaszék Város Önkormányzat Képviselő-testületének 2023. október 25-én

16 órakor megtartandó ülésére

Tájékoztatás a TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú projekt megvalósításának ütemtervéről

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  PG Bizottság: 2023. 10. 24. |

***Tisztelt Képviselő-testület!***

A szociális alapszolgáltatások fejlesztésére benyújtott támogatási kérelmeket pozitívan bírálták el. Mindkét esetben a Támogatási Szerződések aláírásra kerültek.

TOP\_PLUSZ-3.3.2-21-TL1-2022-00002 azonosító számú Szociális alapszolgáltatások fejlesztése Bátaszéken I. ütem című projekt

Projekt megvalósításának kezdő időpontja: 2023.07.15.

Projekt fizikai befejezésének tervezett napja: 2026.01.01.

Projekt teljes költsége: 400 millió Forint

A Támogatási szerződés aláírásának napja: 2023.08.14.

TOP\_PLUSZ-3.3.2-21-TL1-2022-00003 azonosítószámú, Szociális alapszolgáltatások fejlesztése Bátaszéken II. ütem

Projekt megvalósításának kezdő időpontja: 2023.07.15.

Projekt fizikai befejezésének tervezett napja: 2026.01.01.

Projekt teljes költsége: 237.914.500 Forint

A Támogatási szerződés aláírásának napja: 2023.08.15.

Tolna Vármegye Önkormányzata "Tolna 109" összefogással a jövőnkért II. tárgyú közbeszerzési eljárásban hirdetményt tett közzé az engedélyezési és kiviteli tervdokumentáció elkészítésére a projektek megvalósítása érdekében.

A tervezési feladat – többek között:

- bontási és engedélyezési tervdokumentáció,

- kiviteli tervdokumentáció,

- árazott tervezői költségbecslések (engedélyezési tervdokumentációhoz) és árazott és árazatlan tervezői költségvetések (kiviteli tervdokumentációhoz) elkészítése,

- tervező feladatát képezi a kivitelező kiválasztására vonatkozó közbeszerzési eljárásban való közreműködés, a tervekkel kapcsolatosan érkező kérdések megválaszolása.

Két ütemű megvalósítást kell figyelembe venni a tervezés során.

I. ütem: 30 fő nappali ellátott és a dolgozók részére a 943 hrsz.-ú ingatlanon a jelenlegi épület felújításával és új épületrész (udvari szárny) építésével kell a funkciókat tervezni. Továbbá parkolókat kell kialakítani a 944/2 hrsz.-ú ingatlanon azzal, hogy a II. ütemben megvalósuló épület elhelyezhető legyen.

II. ütem: 10 fő demens ellátott részére új utcafronti szárny tervezendő a 944/1 és a 944/2 hrsz. ingatlanok igénybevételével

A tervdokumentáció elkészítésének maximális időtartama: 180 nap

Ajánlatok vagy részvételi kérelmek benyújtásának határideje 2023.10.03.

Az ajánlati kötöttség időtartama: 2 hónap az ajánlattételi határidő lejártától számítva.

Az ajánlatok jelenleg értékelési fázisban vannak.

A fentiek alapján és eredményes beszerzési eljárás esetén - a tervdokumentáció leszállítása várható időpontja: 2024.06.03. Az engedélyezési tervdokumentáció kézhezvételét követően lehet megkérni az építési engedélyt. Az építési engedély, a kiviteli tervdokumentáció birtokában lehet a kivitelezésre vonatkozó közbeszerzési eljárást megindítani. Azonban ezt megelőzően is több – projektben lévő feladat elvégzése szükséges annak érdekében, hogy a rögzített határnapra megvalósulhasson.

|  |  |  |
| --- | --- | --- |
| **Sorszám** | **Tevékenység** | **Befejezés időpontja** |
| 1 | Ingatlan vásárlás | 2023.12.31. |
| 2 | Új ellátási hely kijelölése és a szükséges engedélyek megszerzése | 2024.04.30. |
| 3 | Költözés az új ellátási helyre | 2024.05.30. |
| 4 | Beszerzések lefolytatása (rehabilitációs szakmérnök, energetikus, műszaki ellenőr, közbeszerzési tanácsadó/szakértő) | 2024.06.30. |
| 5 | Tervdokumentáció rendelkezésre állása | 2024.06.30. |
| 6 | Közbeszerzési eljárás kivitelező kiválasztására | 2024.08.30. |
| 7 | Közbeszerzési eljárás szállító kiválasztására (eszköz beszerzés) | 2024.11.30. |
| 8 | Kivitelezés és eszköz szállítás | 2025.08.30. |

**H a t á r o z a t i j a v a s l a t:**

**a TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú projektek megvalósításának ütemtervéről szóló tájékoztató tudomásul vételére**

Bátaszék Város Önkormányzatának Képviselő-testülete a TOP\_Plusz-3.3.2-21 kódszámú, Szociális alapszolgáltatások fejlesztése Bátaszéken tárgyú projektek megvalósításának ütemtervéről szóló tájékoztatót tudomásul veszi.

*Határidő:* azonnal

*Felelős:* dr. Firle-Paksi Anna aljegyző

(a határozat megküldéséért)

*A határozatról értesül:* Bátaszéki KÖH Városüzemeltetési Iroda

irattár